Projektas

ŠIAULIŲ MIESTO SAVIVALDYBĖS TARYBA

SPRENDIMAS

DĖL žemės sklypo (išradėjų g. 18, Šiauliai) dalių plano patvirtinimo

2025 m. d. Nr. T-

Šiauliai

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 12.3 papunkčiu, Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos, patvirtintos Lietuvos Respublikos aplinkos ministro 2024 m. liepos 19 d. įsakymu Nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“, 21 punktu, atsižvelgdama į UAB „Meta“ 2025-01-24 prašymą (registracijos DVS „Avilys“ Nr. G-661), Šiaulių miesto savivaldybės taryba nusprendžia:

1.	Patvirtinti 2024 m. lapkričio mėn. UAB „Geodezijos linija“ architektės A. A. parengtą žemės sklypo (kadastro Nr. 2901/0023:902), esančio adresu Išradėjų g. 18, Šiaulių m., (toliau – Žemės sklypas) dalių planą (pridedama), kuriame išskirtos statiniams eksploatuoti reikalingos Žemės sklypo dalys ir nustatytas šių dalių plotas.

2.	Patvirtinti:

2.1.	pastatui – sandėliui (unikalus Nr. 2998-8003-9095) eksploatuoti reikalingą Žemės sklypo dalies dydį – 0,1476 ha, susidedantį iš 0,1177 ha ploto atskirai naudojamos dalies, pažymėtos indeksu 1, ir 0,0299 ha ploto bendrai naudojamos dalies, pažymėtos indeksu B;

2.2.	pastatui – dirbtuvėms (unikalus Nr. 2998-8003-9084) eksploatuoti reikalingą Žemės sklypo dalies dydį – 0,5089 ha, susidedantį iš 0,3812 ha ploto atskirai naudojamos dalies, pažymėtos indeksu 2, ir 0,1277 ha ploto bendrai naudojamos dalies, pažymėtos indeksu B.

3.	Pavesti Šiaulių miesto savivaldybės administracijos Žemės valdymo skyriui šį sprendimą pateikti Nacionalinei žemės tarnybai prie Aplinkos ministerijos ir Žemės sklype esančių pastatų savininkams.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

Savivaldybės meras